**Garmin® partner i konkurrencen the Monocular Video Awards 2017**

**Er du jæger, og har du under en jagt det seneste år filmet et fantastisk klip eller video? Så kan du sende dit bidrag til the Monocular Video Awards 2017. Priserne er fantastiske præmier fra Garmin, Blaser og Sitka.**

Om det er første gang du bruger et kamera, eller om det er din første jagt betyder ingenting. Vi ønsker at fejre alle aspekter af jagtverdenen. The Monocolar Video Awards har fem forskellige kategorier, som du kan sende din video eller dit billede til, uanset om du er amatør eller professionel.

-"At dokumentere sin jagtoplevelse er en vigtig del af jagten. Vi oplever, at interessen for at optage og dele erfaringer stiger. Det har ikke kun en underholdningsværdi at filme sin jagt, det har også en sikkerheds- og videreuddannelseseffekt. Ved at filme hvad du gør og dele dit materiale, kan du vise, hvordan du handlede, hvornår du skød og under hvilke forhold. Ved at få råd fra mere erfarne skytter kan man vokse og udvikle sig som jæger", forklarer Marcus Bjärneroth, Nordic Marketing Director Garmin, jæger og medlem af den europæiske jury for konkurrencen.

Samtlige finalister vil få chancen for at deltage i præmieceremonien og møde andre passionerede jægere. Dette er din chance for at vise, hvad jagt betyder for dig, uanset hvor eller hvad du jager.

Når juryen har gennemgået de indsendte bidrag, vil de blive offentliggjort til offentlig afstemning. Vinderne offentliggøres ved en præmieceremoni i København, d. 14. december 2017.

Sammen med Garmin, Blaser og Sitka bliver the Monocular Video Awards 2017 verdens største jagtfilmkonkurrence med et muligt publikum på flere end 10 millioner jægere globalt.

The Monocular Video Awards 2017 blev oprettet for at fejre det internationale samfund omkring jagt, men også fordi jagtfilm inspirerer os til at gå ud i naturen, udvikle os som jægere og sikre at jagtkulturen overlever i flere generationer.

The Monocular Video Awards 2017 gennemføres i samarbejde med Garmin, Blaser og Sitka.

Årets kategorier i the Monocular Video Awards er:

Årets bedste klip  
Årets bedste video  
Årets bedste professionelle video  
Årets bedste video af jagthund  
Community Honor Award

Juryen består af:

Marcus Bjärneroth, Nordic Marketing Director Garmin  
Peter Gleser, formand BASC  
Meadow Kouffeld, jæger og miljøforkæmper Ruffled Grouse Society  
Aske Rif Torbensen, professionel jagtfotograf  
Jessica Knecht, jæger og ambassadør the Monocular  
Gunther Stoschek, creative director Blaser  
Charlie Jacoby, kommentator Field Sport Channel  
Jan Hüffmeier, grundlægger GearTester  
Jacob Boll, vd the Monocular

12. september-31. oktober: Nominering åben  
1. november-7. november: Juryen gennemgår nomineringerne  
13. november-10. december: Offentlig afstemning begynder  
14. december: Præmieceremoni i København

The Monocular er en global platform, der besøges af flere end 2 millioner jægere hver måned samt et formidlingssted for globale mærker inden for jagt og outdoor. The Monocular blev grundlagt i 2016 af Jacob Boll med hensigten om at blive verdens største platform for jægere samt deling af autentiske og inspirerende indhold fra jagtverdenen.

#TMVA17

**Om Garmin**Verdensførende inden for satellitnavigation, Garmin Ltd. samt datterselskaber har designet, produceret, markedsført og solgt navigations-, kommunikations- og informationsenheder samt applikationer siden 1989, de fleste med GPS-teknologi. Garmins produkter dækker segmenterne mobilelektronik, marineelektronik, outdoor, sport, luftfart og OEM. Garmin Ltd. er registreret i Schweiz med sine største datterselskaber i USA, Taiwan og Storbritannien. Garmin er et registreret varemærke tilhørende Garmin Ltd. samt datterselskaber. Alle andre varemærker, produktnavne, firmanavne og servicemærker tilhører deres respektive ejere. Alle rettigheder forbeholdes.